SK Úradný vestník Európskej únie C 155/3

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

2010/C 155/03

Č. pomoci: XA 48/10

Členský štát: Španielsko

Región: Comunitat Valenciana

Názov schémy štátnej pomoci alebo názov podniku prijímajúceho individuálnu štátnu pomoc: Intercoop-Frutos Secos

Právny základ: Resolución del expediente acogido a la línea «programas intersectoriales en materia de atributos y valores de la calidad agroalimentaria».

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 60 888,00 EUR

Maximálna intenzita pomoci: 100 %

Dátum implementácie: Odo dňa uverejnenia registračného čísla žiadosti o výnimku na webovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: december 2010

Účel pomoci:

— organizácia technických prednášok a seminárov o vlastnostiach a hodnotách výrobkov poľnohospodársko-potravinárskeho odvetvia v regióne Comunidad Valenciana (schéma kvalitných potravín),

— šírenie vedeckých poznatkov o hodnotách a vlastnostiach orechov aplikovaných na vývoj nových produktov, predovšetkým mandlí Marcona, prostredníctvom technických štúdií a posudkov,

— zlepšiť uvádzanie poľnohospodársko-potravinárskych výrobkov na trh prostredníctvom šírenia informácií a propagácie v súvislosti s akosťou a so zdravotnými výhodami orechov,

— informačné dni pre študentov a propagácia v mieste predaja.

Na uvedené činnosti sa vzťahujú články 14 a 15 nariadenia Komisie (ES) č. 1857/2006 zo dňa 15. decembra 2006.

Príslušné odvetvia hospodárstva: —

Názov a adresa orgánu poskytujúceho pomoc:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Internetová stránka: http://www.agricultura.gva.es/especiales/ayudas_agrarias/pdf/intercoop%20frutos%20secos2010.pdf

Ďalšie informácie: —

La Directora General de Comercialización Marta VALSANGIACOMO GIL

Č. pomoci: XA 50/10

Členský štát: Španielsko

Región: Comunitat Valenciana

Názov schémy štátnej pomoci alebo názov podniku prijímajúceho individuálnu štátnu pomoc: Asociación profesional de flores, plantas y tecnología hortícola de la C.V.

Právny základ: Resolución del expediente acogido a la línea «programas intersectoriales en materia de atributos y valores de la calidad agroalimentaria».

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 38 460,00 EUR

Maximálna intenzita pomoci: 100 %

Dátum implementácie: Odo dňa uverejnenia registračného čísla žiadosti o výnimku na webovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: december 2010

Účel pomoci: Účasť na veľtrhoch (IPM-Essen; Salón Vegetal de Angers; Flormart; Iberflora) a činnosti spojené so vzájomnou výmenou znalostí medzi podnikmi.

Na uvedené činnosti sa vzťahuje článok 15 nariadenia Komisie (ES) č. 1857/2006 z 15. decembra 2006.

Príslušné odvetvia hospodárstva: —

Názov a adresa orgánu poskytujúceho pomoc:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Internetová stránka: http://www.agricultura.gva.es/especiales/ayudas_agrarias/pdf/flores%20y%20plantas2010.pdf

Ďalšie informácie: —

La Directora General de Comercialización Marta VALSANGIACOMO GIL

Č. pomoci: XA 51/10

Členský štát: Spojené kráľovstvo

Región: Severné Írsko

Názov schémy štátnej pomoci alebo názov podniku prijímajúceho individuálnu štátnu pomoc: The Northern Ireland Regional Food Programme 2010

Právny základ: Agriculture Act (Northern Ireland) 1949

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Celkový rozpočet schémy pomoci bude 900 000 GBP splatných v priebehu troch rokov.

Maximálna intenzita pomoci: Maximálna intenzita pomoci bude 100 % všetkých oprávnených nákladov.

Dátum implementácie:

Trvanie schémy štátnej pomoci alebo individuálnej štátnej pomoci: 3 roky od 1. apríla 2010

Účel pomoci: Článok 15 – Udelenie technickej pomoci v poľnohospodárskom sektore

Poznámka: Spracovávatelia môžu získať pomoc určenú na uvádzanie na trh prostredníctvom svojej účasti na veľtrhoch a výstavách. Uvedená pomoc je subvencovaná podľa článku 15. Ak ide o tento prípad, pomoc bude v súlade s nariadením Komisie (ES) č. 1998/2006 z 15. decembra 2006 (pomoc de minimis).

Príslušné odvetvia hospodárstva: Všetky odvetvia poľnohospodárskej prvovýroby Severného Írska.

Názov a adresa orgánu poskytujúceho pomoc:

Department of Agriculture and Rural Development Room 516A Dundonald House Upper Newtownards Road Belfast BT4 3SB Northern Ireland UNITED KINGDOM

Internetová stránka: http://www.dardni.gov.uk/index/publications/pubs-dard-grants-and-funding/nirfp_2010-11.htm

Ďalšie informácie: —

Č. pomoci: XA 53/10

Členský štát: Írsko

Región: —

Názov schémy štátnej pomoci alebo názov podniku prijímajúceho individuálnu štátnu pomoc: Aid Scheme for Potato and Vegetable Crops damaged by Frost in January 2010

Právny základ: Skupinová výnimka EÚ pre štátnu pomoc podľa článku 11 nariadenia Komisie (ES) č. 1857/2006 z 15. decembra 2006.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Pomoc bude vyplatená jednorázovo oprávneným pestovateľom zemiakov a zeleniny, ktorí sú schopní preukázať, že v januári 2010 utrpeli podstatné straty spôsobené mrazom. Celková suma rozpočtu bude stanovená maximálne na 10 miliónov EUR, budú stanovené platby pomoci a schéma bude ukončená do decembra 2010.

Maximálna intenzita pomoci: Maximálna intenzita pomoci bude 80 % (a 90 % v menej priaznivých oblastiach) – článok 11 ods. 6 nariadenia Komisie (ES) č. 1857/2006. Maximálna intenzita pomoci bude však v súlade s článkom 11 ods. 8 nariadenia Komisie (ES) č. 1857/2006 znížená o 50 % v prípade, že poľnohospodári neuzavreli poistenie. Predpokladá sa, že takmer všetci, ak nie úplne všetci žiadatelia budú týmto ustanovením dotknutí, vzhľadom na to, že takéto poistenie nie je v írskych podmienkach bežné.

Náklady, ktoré poľnohospodárom vznikli a ktoré nemožno priamo pripísať nepriaznivej poveternostnej udalosti, sa nebudú považovať za oprávnené v rámci navrhnutej schémy v súlade s článkom 11 ods. 3 písm. b).

Dátum implementácie: Predpokladá sa, že platby sa začnú realizovať od mája 2010 (po tom, ako sa ukončia kontroly na mieste v podniku každého žiadateľa).

Trvanie schémy štátnej pomoci alebo individuálnej štátnej pomoci: Zámerom je jednorázovo vyplatiť pomoc jednotlivým poľnohospodárom/pestovateľom a vybaviť všetky žiadosti do decembra 2010.

Účel pomoci: Ponúknuť pestovateľom zemiakov a zeleniny kompenzačné opatrenie na skutočné straty, ktoré utrpeli v dôsledku silných mrazov v januári 2010. Pomoc bude vyplatená priamo poľnohospodárovi/pestovateľovi, ktorý spĺňa všetky podmienky ustanovené v nariadení Komisie (ES) č. 1857/2006 a predovšetkým v článku 2 ods. 8, to znamená, pokiaľ silný mráz zničil viac ako 30 % priemeru ročnej produkcie (ako sa ustanovuje v danom nariadení).

Írske orgány oficiálne uznali silný mráz za prírodnú katastrofu v súlade s článkom 11 ods. 7.

Príslušné odvetvia hospodárstva: Pestovatelia zemiakov a zeleniny, to znamená zemiakov, mrkvy, kvaky, brokolice, karfiolu, zeleru, ružičkového kelu, póru, hlávkového šalátu, cibule a byliniek.

Názov a adresa orgánu poskytujúceho pomoc:

Department of Agriculture, Fisheries and Food Crop Production & Safety Backweston Administrative Building Backweston Celbridge Co. Kildare IRELAND

Internetová stránka: http://www.agriculture.gov.ie/farmerschemespayments/otherfarmersschemes/aidschemeforcropsdamagedbyfrost/

Ďalšie informácie: http://www.met.ie/climate/monthly_summarys/jan10.pdf